Ikt. szám: 808-16/2016.

**MARTONVÁSÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**HUMÁN BIZOTTSÁGA**

**16. számú**

**JEGYZŐKÖNYV**

**Készült: a 2016. december 13. napján megtartott soron kívüli nyilvános**

**ülésről**

**Készült**: Martonvásár Város Önkormányzata Képviselő-testülete Humán Bizottságának 2016.december 13. napján megtartott soron kívüli nyilvános üléséről

**Az ülés helyszíne**: Polgármesteri Hivatal Geróts terme

**Az ülés kezdési időpontja**: 18:00 óra

**Megjelentek**: Nemes József elnökhelyettes

Farkas Erzsébet bizottsági tag

Szigeti Zoltán bizottsági tag

Dolinka Zsoltné bizottsági tag

Stefkovits Ferencné bizottsági tag

Tóth Andrásné bizottsági tag

Varga Szabolcs bizottsági tag

**Távolmaradását jelezte**: Kuna Ferenc elnökhelyettes, képviselő

Dr. Gyulay Gyula bizottsági tag

Dobos Lajos bizottsági tag

**Az ülésen megjelentek**: Dr. Szabó Tibor polgármester

Gucsek István alpolgármester

Horváth Bálint alpolgármester

Farkas Erzsébet képviselő

Miklósné Pető Rita aljegyző

Kovacsevicsné Dr. Bögi Viktória humán igazgató

Bíró László gazdasági igazgató

Kovács Lajos Attila főmérnök

Buda Gabriella titkárságvezető

Varga Ferenc GB elnök

Balikó Adrienn GB bizottsági tag

Lipovics Tamás GB bizottsági tag

Bártol Botond GB bizottsági tag

Varga Szabolcs GB bizottsági tag

**Nemes József** megnyitja az ülést, megállapítja, hogy 6 fő bizottsági tag az ülésen megjelent, a bizottság határozatképes. Javaslatot tesz a jegyzőkönyvvezetőre Molnár Lívia személyében, majd megállapítja, hogy a Humán Bizottság (továbbiakban: HB) egyhangúlag, 6 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Humán Bizottságának**

**377/2016. (XII. 13.) határozata**

**a jegyzőkönyvvezetőről**

**Martonvásár Város Önkormányzata Képviselő-testületének Humán Bizottsága a jegyzőkönyv vezetésére Molnár Lívia személyét fogadta el.**

**A határozat végrehajtásáért felelős: elnök**

**A határozat végrehajtásának határideje: azonnal**

**Nemes József** javaslatot tesz a jegyzőkönyv hitelesítőre Stefkovits Ferencné személyében, majd megállapítja, hogy a HB egyhangúlag, 6 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Humán Bizottságának**

**378/2016. (XII. 13.) határozata**

**a jegyzőkönyv hitelesítőről**

**Martonvásár Város Önkormányzata Képviselő-testületének Humán Bizottsága a jegyzőkönyv hitelesítésére Stefkovits Ferencné személyét fogadta el.**

**A határozat végrehajtásáért felelős: elnök**

**A határozat végrehajtásának határideje: azonnal**

**Nemes József** javaslat, észrevétel híján szavazásra teszi fel a kiküldött napirendet. Megállapítja, hogy a HBegyhangúlag, 6 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Humán Bizottságának**

**379/2016. (XII. 13.) határozata**

**a napirendről**

1. 2. ET Javaslat a személyes gondoskodást nyújtó szociális szolgáltatások és a bölcsődei ellátás térítési díjáról, valamint igénybevételük rendjéről szóló önkormányzati rendelet megalkotására
2. 3. ET Javaslat közterület elnevezések felülvizsgálatára
3. 4. ET Javaslat a közterületek elnevezésének és a házszámozás szabályainak megállapításáról szóló 15/2014. (X.1.) önkormányzati rendelet felülvizsgálatra
4. 6. ET Javaslat a Martonvásár Város Önkormányzatának Képviselő-testülete által adományozható elismerésekről szóló önkormányzati rendelet megalkotására
5. 9. ET Javaslat a Brunszvik-Beethoven Kulturális Központ 2017. évi Munka- és rendezvénytervének jóváhagyására
6. 10. ET Javaslat a Brunszvik Teréz Óvoda 2016/2017. évi munkatervének jóváhagyására
7. Egyebek

**Zárt ülés:**

1. napirend 11. ET Javaslat a Fejér Megye Közgyűlése által alapított díjakra történő felterjesztésre

**A határozat végrehajtásáért felelős: Elnök**

**A határozat végrehajtásának határideje: azonnal**

**1. napirendi pont**

**Javaslat a személyes gondoskodást nyújtó szociális szolgáltatások és a bölcsődei ellátás térítési díjáról, valamint igénybevételük rendjéről szóló önkormányzati rendelet megalkotására**

**Dr. Szabó Tibor** előterjesztőként ismerteti az előterjesztést, részletesen kifejt a házi segítségnyújtás finanszírozásával kapcsolatos változásokat, amely a struktúra átalakítását követeli, a javaslatban szereplő díjaknak megfelelően.

Ismerteti továbbá a HB-vel, hogy a Szent László Völgye Többcélú Kistérségi Társulás fenntartásában működtetni kívánt bölcsőde 3 csoportban 7-7 fővel fog működni, a Segítő Szolgálat épületének átalakítása ennek megfelelően elkezdődött. Az állami normatíva éves szinten 450.000 Ft/fő. Ercsi és Vál jelenleg nem csatlakozott bölcsődei ellátáshoz, a21 férőhelyből 7 felett – kvótaarányosan – Martonvásár rendelkezik. A megállapodás szerint amennyiben a szülő nem fizeti az ellátást, abban az esetben a lakóhelye szerinti tagönkormányzat áll helyt.

Fentieken túl felsorolja azt a két egyéb, Martonvásárt közvetlenül nem érintő módosítást, amelyek még a módosítás részét képezik.

**Horváth Bálint** érdeklődik, hogy jelenleg hány martonvásári gyermek veszi igénybe a napközi ellátást.

**Szabóné Pályi Judit** elmondja, hogy jelenleg 3 fő.

**Dr. Szabó Tibor** az önkormányzatok közötti kvóta átadás lehetőségét ismerteti.

**Varga Ferenc** érdeklődik, hogy ez meddig tart.

**Dr. Szabó Tibor** elmondása szerint addig, amíg a gyermek óvodába nem megy.

**Varga Ferenc** afelől érdeklődik, hogy milyen számítások előzték meg a házi segítségnyújtás 947 Ft-os óránkénti díját?

**Kovacsevicsné dr. Bögi Viktória** elmondja, hogy a díj kiszámítása jogszabályban rögzített módon történt, amely számítás módja a Társulás Tanácsa előtt is ismertetésre került.

**Szabóné Pályi Judit** ismerteti a számítás módját, továbbá tapasztalata alapján úgy véli, hogy ez az összeg megfizethető lesz az ellátottak számára.

**Dr. Szabó Tibor** hozzáfűzi, hogy ez az összeg az eddigi tapasztalatok alapján tűnik megfelelőnek, a 2017. évben ez vélhetően változni fog, ami az összegek és a struktúra felülvizsgálatát igényli. A fajlagos költség vélhetően változni fog. A térítési díj rendelet évente kétszer módosítható, ha szükséges visszakerül mórosításra a Társulás Tanácsa elé.

**Nemes József** megállapítja, hogy további kérdés, hozzászólás nem hangzott el, a HBegyhangúlag,6 igen szavazattal az alábbi határozatot hozta:

**Martonvásár Város Önkormányzata Képviselő-testülete**

**Humán Bizottságának**

**380/2016. (XII. 13.) határozata**

**a személyes gondoskodást nyújtó szociális szolgáltatások és a bölcsődei ellátás térítési díjáról, valamint igénybevételük rendjéről szóló önkormányzati rendelet megalkotására**

**Martonvásár Város Önkormányzata Képviselő-testületének Humán Bizottsága a csatorna-beruházás kapcsán módosított konzorciumi szerződés aláírásáról szóló határozati javaslatot a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**2. napirendi pont**

**Javaslat közterület elnevezések felülvizsgálatára**

**Gucsek István** előterjesztőként ismerteti az előterjesztést, felhívja a figyelmet a végén található megjegyzésekre. Bizottság jött létre a közterületek elnevezésének felülvizsgálatra, munkájuk eredménye az 1., 2. és 3. mellékletekben találhatóak, amely belső egyezetésen, továbbá a helyben szokásos tájékoztatáson alapszik. A határozati javaslat 1. és 2. mellékletével kapcsolatban pontosításokat kér, valamint várja a kérdéseket.

Ezt követően hosszas és részletes vita bontakozik ki a közterülete elnevezésével és a rendelet-tervezetről, valamint a témával kapcsolatos társadalmi egyeztetés szükségességéről, amelynek eredményeképpen Gucsek István előterjesztő visszavonja az előterjesztését.

**Dr. Szabó Tibor** érdeklődik, hogy amennyiben a Képviselő-testület elfogadja az új rendeletet, lefolytatható-e a társadalmi egyeztetés?

**Miklósné Pető Rita** biztosítja arról, hogy az új rendelet 8. szakasza rögzíti ezt a folyamatot.

**Gucsek István** hozzáteszi, hogy a paragrafusokba foglaltak jelentik a kötelezettséget az egyeztetést illetően, de a bizottság más eszközökkel is élhet az egyeztetés érdekében.

**3. napirendi pont**

**Javaslat a közterületek elnevezésének és a házszámozás szabályainak megállapításáról szóló 15/2014. (X.1.) önkormányzati rendelet felülvizsgálatra**

**Dr. Szabó Tibor** ismerteti az előterjesztést, majd érdeklődik, hogy amennyiben a Képviselő-testület elfogadja az új rendeletet, lefolytatható-e a társadalmi egyeztetés?

**Miklósné Pető Rita** biztosítja arról, hogy az új rendelet 8. szakasza rögzíti ezt a folyamatot.

**Gucsek István** hozzáteszi, hogy a paragrafusokba foglaltak jelentik a kötelezettséget az egyeztetést illetően, de a bizottság más eszközökkel is élhet az egyeztetés érdekében.

**Nemes József** megállapítja, hogy további kérdés, hozzászólás nem hangzott el, a HB6 igen szavazattal, egyhangúlag az alábbi határozatot hozta:

**Martonvásár Város Önkormányzata Képviselő-testülete**

**Humán Bizottságának**

**381/2016. (XII. 13.) határozata**

**a közterületek elnevezésének és a házszámozás szabályainak megállapításáról szóló 15/2014. (X. 1.) önkormányzati rendelet felülvizsgálatáról**

**Martonvásár Város Önkormányzata Képviselő-testületének Humán Bizottsága a közterületek elnevezésének és a házszámozás szabályainak megállapításáról szóló 15/2014. (X.1.) önkormányzati rendelet felülvizsgálatra szóló rendelet-tervezetet a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**4. napirendi pont**

**Javaslat a Martonvásár Város Önkormányzatának Képviselő-testülete által adományozható elismerésekről szóló önkormányzati rendelet megalkotására**

**Dr. Szabó Tibor** előterjesztőként ismerteti a napirendi pontot, elmondja, hogy a melléklet nincs csatolva, mivel a díjakhoz tartozó tárgyak közül egy nincsen kész. A rendelet így nem fogadható el, de kéri, hogy annak tartalmát vitassa meg a GB.

Kétféle díj adományozható a jövőben: a „Pro Urbe - Martonvásárért” és a díszpolgári cím, a két elismerés egyenrangú. Az előterjesztésben szereplőkkel szemben javasolja, hogy pénzjutalom ne járjon a díjak mellé, ő személy szerint nem tartja méltónak. Javasolja továbbá, hogy több áldozatos tevékenységért járó kitüntetés (pl. oktatással, ifjúsággal, kultúrával kapcsolatos tevékenységért) kerüljön be a szabályozásba, valamint érdemes lenne az „Év vállalkozója” díjat is bevezetni, de ez utóbbit is pénzjutalom nélkül képzeli el.

**Bártol Botond** érdeklődik, hogy a díjak kizárják-e egymást? Ha valamelyiket megkapta már egy martonvásári polgár, később megkaphatja-e a másikat?

**Dr. Szabó Tibor** szerint nem, továbbá nem kell kiadni feltétlenül évente minden díjat, ez csupán egy lehetőség. Kéri, hogy a rendelet-tervezet 7. §-ában javítsák ki a hivatkozást 5. § (2)-re.

**Nemes József** nagyon jónak tartja, hogy ennek a tervezetnek az elfogadásával olyanok is elérhetőek lesznek, akik eddig nem részesülhettek díjban, mivel esetleg csak egy speciális dologban nyújtottak kiemelkedőt.

**Dolinka Zsoltné** szerencsésnek találná, ha csoportok is díjazhatóak lennének a településen, településért kifejtett tevékenységükért.

**Nemes József** megköszöni az észrevételeket.

**5. napirendi pont**

**Javaslat a Brunszvik-Beethoven Kulturális Központ 2017. évi Munka- és rendezvénytervének jóváhagyására**

**Pfiffer Zsuzsanna** előterjesztőként elmondja, hogy a munka- és rendezvénytervet kiegészítették és módosították a korábbi javaslatoknak megfelelően, így kéri a munkaterv elfogadását.

**Nemes József** megállapította, hogy további kérdés, hozzászólás nem hangzott el, majd a HB 6 igen szavazattal, egyhangúlag az alábbi határozatot hozta:

**Martonvásár Város Önkormányzata Képviselő-testülete**

**Humán Bizottságának**

**382/2016. (XII. 13.) határozata**

**a Brunszvik-Beethoven Kulturális Központ 2017. évi Munka- és rendezvénytervének jóváhagyására**

**Martonvásár Város Önkormányzata Képviselő-testületének Humán Bizottsága a Brunszvik-Beethoven Kulturális Központ 2017. évi Munka- és rendezvénytervének jóváhagyásáról szóló határozati javaslatot a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**6. napirendi pont**

**Javaslat a Brunszvik Teréz Óvoda 2016/2017. évi munkatervének jóváhagyására**

**Stefkovits Ferencné** előterjesztő elmondja, hogy a munkaterv két költségvetési évet is érint, és a tervezés során olyan dolgokat is megfogalmazott, amelyek a 2017. évi költségvetés ismerete nélkül nem tehető meg. Mindezekre tekintettel módosította a munkatervet és kéri annak elfogadását.

**Nemes József** megállapította, hogy további kérdés, hozzászólás nem hangzott el, majd a HB 6 igen szavazattal, egyhangúlag az alábbi határozatot hozta:

**Martonvásár Város Önkormányzata Képviselő-testülete**

**Humán Bizottságának**

**383/2016. (XII. 13.) határozata**

**a Brunszvik Teréz Óvoda 2016/2017. évi munkatervének jóváhagyásáról**

**Martonvásár Város Önkormányzata Képviselő-testületének Humán Bizottsága a Brunszvik Teréz Óvoda 2016/2017. évi munkatervének jóváhagyásáról szóló határozati javaslatot a Képviselő-testületnek elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**7. napirendi pont Egyebek**

**Módosító javaslat a martonvásári rendőrőrs beosztottjának jutalmazására**

**Dr. Szabó Tibor** előterjesztőkéntelmondja, hogy az rendőrök jutalmazásáról hozott korábbi döntésben felsorolt személyek közül 1 fő dr. Sági János rendőr-főkapitány úr tájékoztatása szerint méltatlanná vált a jutalmazásra. Rendőr-főkapitány úr tájékoztatásában javaslatot tett egy másik rendőrre. Javasolja a Képviselő-testületnek, hogy fentiekre tekintettel módosítsa a korábban hozott határozatát.

**Nemes József** megállapította, hogy további kérdés, hozzászólás nem hangzott el, majd a HB 6 igen szavazattal, egyhangúlagaz alábbi határozatot hozta:

**Martonvásár Város Önkormányzata Képviselő-testülete**

**Humán Bizottságának**

**384/2016. (XII. 13.) határozata**

**Martonvásár Város Önkormányzata Képviselő-testületének**

**172/2016. (X.11.) határozatának módosításáról**

**Martonvásár Város Önkormányzata Képviselő-testületének Humán Bizottsága Martonvásár Város Önkormányzata Képviselő-testületének 172/2016. (X.11.) határozatának módosításáról szóló határozati javaslatot a Képviselő-testületnek az előterjesztés szerint elfogadásra javasolja.**

**A határozat végrehajtásáért felelős: elnök**

**A határozat végrehajtásának határideje: soron következő testületi ülés**

**Nemes József** megállapítja, hogy további kérdés, hozzászólás nem hangzott el, majd megköszöni az egész éves munkát, boldog karácsonyt kíván, majd 20.40-kor lezárja az ülést.

K.m.f.

………………………………. ………………………………………………

Nemes József, HB elnök Stefkovits Ferencné, HB tag

jegyzőkönyv hitelesítő

Ellenőrizte: …………………….